laion/Wikipedia-Exotic huggingface dataset:
ג'יליולה צ'ינקווטי

ג'יליולה צ'ינקווטי (באיטלקית: Gigliola Cinquetti; נולדה ב-20 בדצמבר 1947) היא זמרת איטלקייה. הייתה נציגת איטליה באירוויזיון 1964, וזכתה בו במקום הראשון. צ'ינקווטי נולדה בוורונה שבאיטליה. בגיל 16 זכתה בפסטיבל סן רמו בשנת 1964 כאשר שרה את "Non ho l'età" ("אינני בוגרת מספיק"), למוזיקה שחיבר ניקולה סלרנו ומילים מאת מריו פנצרי. בעקבות זכייתה, נבחרה לייצג את איטליה בתחרות האירוויזיון של שנת 1964, בביצוע אותו השיר. היא זכתה במקום הראשון גם באירוויזיון, והייתה הראשונה שהעניקה למדינתה את הניצחון בתחרות זו. היא הייתה גם הראשונה שהגיעה למקום הראשון בתחרות ה-Top 20 (עשרים הלהיטים הראשונים) בבריטניה בשיר אירוויזיוני שאינו באנגלית. בשנת 1966 היא הקליטה את השיר "Dio, come ti amo" ("אלוהים, כמה שאני אוהבת אותך") בדואט עם דומניקו מודוניו, שהפך ללהיט בינלאומי. ב-1974 היא חזרה לתחרות הבינלאומית כנציגת איטליה בשנית, והפעם סיימה במקום השני לאחר להקת אבבא, בביצוע השיר "Si" ("כן") - את המוזיקה והמילים כתבו: מריו פנצרי, דניאלה פאצ'ה, לורנצו פילאט, וקאראדו קונטי. השיר, שתורגם לאנגלית בתור "Go", הגיע ל-Top 10 בבריטניה. השיר נאסר לשידור באיטליה, והתחרות אף לא שודרה בטלוויזיה האיטלקית, בגלל משאל עם שנערך במדינה זמן קצר לאחר התחרות, בשאלה האם לאפשר גירושים, והחשש שהשיר עלול להשפיע על ההצבעה. צ'ינקווטי הנחתה את תחרות האירוויזיון של שנת 1991 יחד עם טוטו קוטוניו, שהביא את האירוויזיון לארצו עם זכייתו בזאגרב בשנה הקודמת (זכייתה השנייה של איטליה לאחר זו של צ'ינקווטי 26 שנה קודם לכן). בשנת 2001 שיחקה צ'ינקווטי בסרט האיטלקי "The Knights of the Quest", לצדם של ראול בובה האיטלקי, תומאס קרצ'מן הגרמני ואדוארד פרלונג האמריקאי. "Non ho l'età" - שנת 1964 "Dio, come ti amo" - שנת 1966 "Sì" - שנת 1974 איטליה באירוויזיון מדיה וקבצים בנושא ג'יליולה צ'ינקווטי בוויקישיתוף ג'יליולה צ'ינקווטי, במסד הנתונים הקולנועיים IMDb (באנגלית) ג'יליולה צ'ינקווטי, באתר Rotten Tomatoes (באנגלית) ג'יליולה צ'ינקווטי, במסד הנתונים הקולנועיים KinoPoisk (ברוסית) ג'יליולה צ'ינקווטי, באתר AllMusic (באנגלית) ג'יליולה צ'ינקווטי, באתר MusicBrainz (באנגלית) ג'יליולה צ'ינקווטי, באתר Yandex.Music (ברוסית) ג'יליולה צ'ינקווטי, באתר Discogs (באנגלית) ג'יליולה צ'ינקווטי, באתר Songkick (באנגלית) ג'יליולה צ'ינקווטי, באתר Genius ג'יליולה צ'ינקווטי, באתר DNCI
אפואס דה בורגון

אֶפּוּאַס (בצרפתית: Époisses de Bourgogne או רק Époisses) היא גבינה תחומה חוקית לייצור בכפר אפואס וסביבותיו במחוז קוט-ד'אור, בערך באמצע הדרך בין דיז'ון לבין אוסר, בדוכסות בורגונדי לשעבר, צרפת. ייצורה מתבסס על תהליכים חקלאיים ומשאבים שנמצאים באופן מסורתי באזור זה. אפואס היא גבינה חריפה רכה מחלב פרה. היא מבשילה במריחה, ב"קליפה שטופה" (שטופה בתמלחת וב"מארק דה בורגון", ברנדי חרצני הענבים - דומה לגרפה - המקומי). היא עגולה בסביבות ה-10 ס"מ קוטר או 18 ס"מ קוטר, בצבע אדום-כתום רך ייחודי. היא מיוצרת מחלב גולמי או מפוסטר, נמכרת בקופסת עץ עגולה ולעיתים מוגשת במסעדות עם כפית בשל מרקמה הרך במיוחד. הגבינה מוגשת לרוב עם בירה טראפיסטית או סוטרן. בתחילת המאה השש עשרה, הכפר היה ביתם של קהילת נזירים ציסטרציאנים במנזר Cîteaux שלפי האגדה שבעל פה, החלו בייצור הגבינה. מאתיים שנה מאוחר יותר, כשהקהילה עזבה, ירשו החקלאים המקומיים את המתכון, שהתפתח במהלך המאה שלאחר מכן. נפוליאון אהב במיוחד את הגבינה, והמשפטן והפוליטיקאי המפורסם ז'אן אנטלם בריה-סאווארן סיווג אותה כ"מלך כל הגבינות". אף על פי שהייתה פופולרית בתחילת המאה העשרים, עם למעלה מ-300 חוות שייצרו את הגבינה, הייצור כמעט גווע עד סוף מלחמת העולם השנייה. הדבר נבע מאובדן חלק ניכר מאוכלוסיית הגברים, והותיר את הנשים לעבוד בשדות, מה שהוביל בתורו להזנחה של עסקי החלב המקומיים ושל ייצור הגבינות. בשלב הראשון של הייצור, החלב המלא מחומם לסביבות 30 מעלות צלזיוס כאשר ההתקרשות נמשכת לפחות 16 שעות. את הגבן השביר מנקזים בתבניות, ולאחר מכן נותנים למי גבינה לזלוג החוצה. כ-48 שעות לאחר מכן מסירים את הגבינה מהתבניות, ממליחים אותה ומניחים על מתלים לייבוש. לאחר שהתייבשה, היא מועברת למרתפים להתיישנות. כל גלגל גבינה נשטפת עד שלוש פעמים בשבוע בתערובת של מים וה"ברנדי חרצני ענבים", ומצוחצחת ביד כדי לפזר את החיידקים באופן שווה על פני השטח. השמרים וחומרי התסיסה מייצרים את המראה החיצוני הכתום-אדום הייחודי, כפי שהוא מתפתח על פני תקופה של כשישה שבועות. בשנת 1991 זכתה הגבינה למעמד כינוי מקור מבוקר (AOC), הקובע כי הייצור חייב לפעול לפי הכללים הבאים: יש לבצע את הקרשת החלב על ידי חומצת לקטית ולהמשיך אותה במשך 16 שעות. יש לחתוך את הגבן בגסות ולא לשבור. לאחר הניקוז, מותר להשתמש רק במלח יבש. על פי תקנת AOC, רק גבינה המיוצרת בקומונות הרשומות במחלקות קוט-ד'אור, הוט-מארן ויון יכולה לשאת את הכינוי. Masui, Kazuko; Yamada, Tomoko (1996). French Cheeses. London: Dorling Kindersley. ISBN 978-0-7513-0896-9. מדיה וקבצים בנושא אפואס דה בורגון בוויקישיתוף Syndicat de Défense de l'Epoisses פרומאג'רי ברטו "L'Epoisses AOP". Masui & Yamada 1996, p. 133. "Epoisses". INAO. אורכב מ-המקור ב-2017-03-14. נבדק ב-2008-07-06.
Spotify Wrapped

Spotify Wrapped (בתרגום חופשי לעברית: ספוטיפיי עָטוּף) הוא קמפיין שיווקי ויראלי של שירות הזרמת המוזיקה השוודי ספוטיפיי, המתפרסם מדי שנה מאז 2016. הקמפיין מתפרסם בכל תחילת דצמבר של כל שנה, ומראה סטטיסטיקות ונתונים על ההאזנות של המשתמש בשירות. Spotify Wrapped כולל בדרך כלל את חמשת המוזיקאים שהמשתמש האזין להם בתדירות הגבוהה ביותר, את השירים שהמשתמש הקשיב להם הכי הרבה ואת הז'אנרים הזמרים האהובים על המשתמש. גם למפיקי תוכן בפלטפורמה יש גישה לגרסה של Spotify Wrapped, הכוללת את מספר הפעמים שהתוכן שלהם הוזרם באותה שנה. בנוסף לנתונים אישיים, Spotify Wrapped כולל גם מידע על פעילות בשירות כולו. בעוד ש-Spotify Wrapped מכונה בדרך כלל אוסף שנתי של נתונים, רק פעילות מ-1 בינואר ועד תאריך לא ידוע ב-2 החודשים האחרונים של השנה, נספרת עבור כל שנה נתונה. Spotify Wrapped פופולרי מאוד ברשתות החברתיות, ומדי שנה מגיע למיליוני אנשים ברשתות החברתיות. שחרורו בתחילת דצמבר או בסוף נובמבר בכל שנה, מלווה בדרך כלל בשלטי חוצות ופרסומות בטלוויזיה. הקמפיין השיווקי זכה גם לשבחים וגם לביקורת על כך שהוא מספק לספוטיפיי פרסום בחינם והוא נדון בהקשר לשאלות פרטיות. פרשנים גם ניתחו את ההשפעות של Spotify Wrapped על תעשיית המוזיקה וביקרו אותה. אתר האינטרנט הרשמי של Spotify Wrapped
הנהר השחור (אסיה)

הנהר השחור (בווייטנאמית: Sông Đà) הוא נהר הזורם בסין ובצפון־מערב וייטנאם. במעלה הזרם, בסין, הנהר נקרא: לִישְׂייֵן (Lixian). מקורו של הנהר השחור הוא במחוז יונאן שבסין. ומשם הוא זורם, בכיוון כללי דרומית מזרחית ועובר דרך המחוזות הווייטנאמיים לאי צ'אוּ (Lai Châu), סון לה (Sơn La) והוֹאַ בִּינֶה (Hòa Bình). הנהר השחור נשפך אל אגם הוֹאַ בִּינֶה ומשם הוא זורם צפונה לכיוון העיר וויֶיט טְרִי, במחוז טאם נונג, ושם מתמזג עם הנהר האדום והוא היובל העיקרי שלו. אורכו הכולל של הנהר השחור הוא 910 ק"מ, מהם 427 ק"מ בסין ו-527 ק"מ בווייטנאם. הנהר השחור מניב כוח הידרואלקטרי משמעותי. בסין תוכננו שבעה סכרים על הנהר, מתוכם שישה הושלמו ואחד עדיין בשלב התכנון. קיבולת הכוח המותקנת הכוללת של סדרת סכרים זו היא כ-1,300 מגה וואט. בווייטנאם, ישנם על הנהר השחור שלושה מפעלים הידרואלקטריים גדולים. סכר הוֹאַ בִּינֶה, כ־60 ק"מ דרומית מזרחית להנוי, הושלם בשנת 1994. סכר סון לה, כ-340 ק"מ מצפון מערב להנוי, הושלם בשנת 2012 והפך ליצרן ההידרואלקטרי הגדול ביותר בדרום מזרח אסיה וסכר לאי צ'אוּ נחנך ב-20 בדצמבר 2016. קיבולת הכוח המותקנת הכוללת של שלושת הסכרים הללו היא 5,520 מגה וואט. מדיה וקבצים בנושא הנהר השחור בוויקישיתוף הנהר השחור, באתר אנציקלופדיה בריטניקה (באנגלית) National Geographic Atlas of China. Washington, D.C.: National Geographic Society. 2007. p. 119. ISBN 978-1-4262-0136-3. , China generator advances three hydropower projects, hydroworld, 28 מרץ 2008 Alestron, yunnan province construct series hydropower projects, business.highbeam, 13 נובמבר 2014 "Inauguration of Lai Chau hydropower project". EVNICT. EVN. נבדק ב-2018-05-04.
ג'יהאד מוחייסן

ג'יהאד מוחייסן (בערבית: جهاد محيسن, בתעתיק מדויק: גִ'האד מחיסן; 14 בדצמבר 1970 – 19 באוקטובר 2023) היה פעיל חמאס שכיהן כקצין ביטחון פלסטיני בכיר, ראש כוחות הביטחון הלאומי הפלסטינים ברצועת עזה. הוא חוסל יחד עם משפחתו בתקיפה אווירית של חיל האוויר הישראלי במהלך מלחמת חרבות ברזל. ב-19 באוקטובר 2023 הודיע דובר צה"ל כי מוחייסן חוסל במהלך תקיפות חיל האוויר הישראלי על שכונת שיח' רדואן שבצפון עזה כחלק ממלחמת חרבות ברזל. סיכולים ממוקדים במלחמת חרבות ברזל "Palestinian National Security Forces head killed in Israeli airstrike in Gaza". Firstpost. 2023-10-19. ארכיון מ-19 באוקטובר 2023. נבדק ב-2023-10-19. {{cite web}}: (עזרה) "Who was Palestinian army leader Jihad Muheisen killed in Israeli attack". Ground Report. 2023-10-19. ארכיון מ-19 באוקטובר 2023. נבדק ב-2023-10-19. {{cite web}}: (עזרה) "Breaking News: IDF Eliminates Hamas's Head Of National Security Force Major General Jihad Muheisen". TimesNow (באנגלית). 2023-10-19. ארכיון מ-19 באוקטובר 2023. נבדק ב-2023-10-19. {{cite web}}: (עזרה) Fabian, Emanuel. "Senior Palestinian security officer said killed in Gaza strike". Times of Israel (online). ארכיון מ-19 באוקטובר 2023. נבדק ב-2023-10-19. {{cite web}}: (עזרה)
יחידת מרקוס (הודו)

מרקוס (בהינדי: मार्कोस) היא יחידת הקומנדו הימי המשתייכת לחיל הים ההודי והיא חלק מחטיבת המבצעים המיוחדים של הכוחות המזוינים. יחידה זו מתמקדת בפעילות קומנדו ובמשימות מיוחדות אחרות. לוחמי היחידה מסוגלים לפעול בכל סוגי הסביבות; בים, באוויר וביבשה. היחידה הוקמה בשנת 1987 והיא מתמקדת בפעולות ימיות, בדומה לשייטת 13 בצה"ל ויחידות קומנדו ימי אחרות, אך פועלת במשולב בכל סוגי השטח ובמגוון רחב של פעילויות, תפקיד היחידה התפתח לאורך השנים מאז הוקמה וכיום תפקידיה מאופיינים בלוחמה בטרור, סיור מיוחד, פשיטות ימיות וחילוץ בני ערובה. אורך הכשרתם של לוחמי היחידה אורך כשנתיים. לאורך השנים צברה היחידה ניסיון בפעילויות לחימה מגוונות בתוואי שטח שונים בהודו וברחבי העולם ביניהם מלחמת קרגיל ועימותים צבאיים אחרים מול פקיסטן וסין. החל משנת 2008 קורפוס האמודאים משתתף בעיקר בלחימה כנגד פיראטים ברחבי העולם. לוחם מרקוס באימון לוחמה בשטח בנוי לוחם מרקוס בתרגיל פשיטה מהים אימון צלילה אימון צניחה יחד עם אריות הים לוחמי מרקוס בתרגיל השתלטות על ספינה תרגול פשיטה מהאוויר לוחמי מרקוס מדיה וקבצים בנושא יחידת מרקוס בוויקישיתוף D. D. E. editor, 9 Elite Special Forces of the world, DDE, ‏2022-10-11 (באנגלית אמריקאית) אופק אסרף, 10 יחידות העילית הכי טובות בעולם, באתר katlanTV, ‏2022-11-06
אידיאזבל (גבינה)

אידיאזבל (בבסקית: Idiazabal) היא גבינה בכבישה העשויה מחלב כבשים לא מפוסטר, בדרך כלל מכבשי לאטקסה (Latxa) וקאראנזנה (Basco-Béarnaise או Vasca Carranzana) בארץ הבאסקים ונווארה. יש לה טעם מעושן משהו, אבל היא בדרך כלל לא מעושנת. הגבינה עשויה בעבודת יד ומכוסה בקליפה קשה, חומה כהה, בלתי אכילה. היא מיושנת מספר חודשים ומפתחת טעם אגוזי וחמאתי, נאכלת טריה, לרוב עם ריבת חבושים (דולסה דה ממבריז'ו). אם מתיישנת יותר, היא הופכת ליציבה, יבשה וקשה וניתן להשתמש בה לגרירה. כינוי המקור לגבינת אידיאזבל נוצר בשנת 1987 והגדיר את התקנות הבסיסיות לייצור המוצר. בדרך כלל, נעשה שימוש בחלב לא מפוסטר מגזע כבשים לטקסה, אף על פי שבמקרים מסוימים ה-DO מתיר שימוש בחלב מגזע קאראנזנה, ממחוז באסקי בספרד. ה-DO גם קובע שהחלב יהיה מוקרש עם אנזים הגבנה של טלה טבעי, ומתיר עישון חיצוני של הגבינה. הגבינות המיוצרות בעיירות אחדות. לאחרונה החלו כמה חקלאים מחבל הבאסקים להשתמש בכבשי אסף (אסף הוא גזע של כבשים מבויתות מישראל), יש הטוענים שכבשים אלה אינן עומדות בכינוי המקור לגבינה. אידאזבל היא גבינה מיושנת, מחצי מובשלת עד מובשלת, העשויה אך ורק מחלב כבשים מלא לא מפוסטר. היא מיוצרת על ידי קרישה אנזימטית חזקה. בסופו של דבר ניתן לעשן אותה חיצונית. החלב המשמש לייצור הגבינה חייב להיות שלם גולמי, לא מפוסטר, עם מינימום של 6% שומן. החלב מתקרש בטמפרטורה של 25–35 מעלות צלזיוס, בתוספת של גבן טלה טבעי, וכתוצאה מכך נוצרת הקרישה לאחר 30 עד 45 דקות. חותכים את הגבן כדי לקבל גרגירים בגודל אורז, ולאחר מכן מחממים מחדש ל-34–38 מעלות. במקרה של קרישה בטמפרטורות גבוהות יותר, טמפרטורת החימום החוזר יכולה להגיע ל-40–45 מעלות. הגבן המחומם והמכווץ מתייבש ומונח בתבניות שבהן אפשר לתבל אותו. המלחת הגבינה מתבצעת על ידי שפשוף הקליפה במלח יבש או טבילת הגבינה במים מומלחים במשך 24 שעות. לבסוף, הגבינות מתיישנות בתנאים קרים ולחים תוך הימנעות מעובש, למשך חודשיים לפחות. העישון האופציונלי מתבצע בסוף תהליך היישון, תוך שימוש בעצים מעץ האשור, עץ ליבנה, עץ דובדבן או אורן לבן. עוצמת איכויות העישון תלויה בסוג העץ ובאורך העישון. הגבינות בדרך כלל בצורת גלילית, אם כי לעיתים הן בצורת חרוט או מתומן. ניתן לחרוט על קליפות גבינות ציורים או סמלים האופייניים לתרבות הבאסקית. הקליפה סגורה, מעושנת, עם שעווה, ללא עובש. לגבינות הלא מעושנות צבע צהוב-בז', בעוד הגבינות המעושנות חומות. החלק הפנימי אחיד, ללא כיסי אוויר או עם חורים בגודל ראש סיכה בלבד, וצבעו בז' או צהוב חיוור. בחלק הפנימי של הגבינות המעושנות יש גבול חום. הטעם חזק ובולט, מעט חומצי ופיקנטי, חמאתי, בטעם חלב כבשים אופייני. הגרסה המעושנת מעט יבשה וחזקה יותר, בעלת ארומה נעימה. הגודל של כל גלגל גבינה נע בין קטן לבינוני, עם משקלים בין 0.9 עד 1.8 ק"ג. אוסו-איראטי מדיה וקבצים בנושא אידיאזבל בוויקישיתוף האתר הרשמי של אידיאזבל החנות הרשמית של אידיאזבל גבינת אידיאזבל, באתר spain.info גבינת אידיאזבל, באתר formaggio Schmitt, Maggie (27 במאי 2009). "Sheep vs. Sheep in Basque Country". The Atlantic. {{cite news}}: (עזרה)
מוני לונג

פריסילה רנה המילטון (באנגלית: Muni Long; נולדה ב-14 בספטמבר 1988), הידועה בשם הבמה מוני לונג (Muni Long), היא זמרת-יוצרת אמריקאית. בשמה המקורי, הוציאה את אלבום האולפן הראשון שלה, Jukebox, בדצמבר 2009 בהוצאת קפיטול רקורדס. לאחר מכן היא הקדישה את העשור הבא בכתיבת שירים לאמנים אחרים, כולל הלהיטים "California King Bed" לריהאנה, "Worth It" לפיפת' הרמוני, "Love So Soft" לקלי קלרקסון, "Imagine" לאריאנה גרנדה, "Gang Bang" למדונה ו-"Timber" לפיטבול בהשתתפות קשה. בשנת 2018, לאחר שכתבה מספר להיטים היא הוציאה באופן עצמאי את אלבום האולפן השני שלה, Colored ביוני באותה שנה, במסגרתו הקליטה שירים בסגנון אמריקנה וקאנטרי. לאחר שאימצה את שם הבמה מוני לונג, היא זכתה להצלחה נוספת עם הסינגל שלה "Hrs and Hrs" משנת 2022, שדורג ב-20 העליונים במצעד הבילבורד הוט 100; חוזה הקלטות עם דאף ג'אם נחתם בהמשך לכך. השיר גם זכה בפרס גראמי בקטגוריית "ביצוע ה-R&B הטוב ביותר", ונכלל באלבומה השלישי Public Displays of Affection: The Album (2022). היא קיבלה שלוש מועמדויות נוספות לפרס גראמי במהלך הקריירה שלה, כולל "תגלית השנה", "שיר ה-R&B הטוב ביותר" ("Hrs & Hrs"), ומועמדות בקטגוריית "אלבום השנה" בעקבות עבודתה על Back of My Mind (2021) של H.E.R.. בין היתר, עבדה עם הזמרת-יוצרת האמריקאית מדונה על "Gang Bang" ו-"Love Spent" שנכללו ב-MDNA. בשנת 2023, הוציאה את הסינגל "Made for Me". 2009: Jukebox 2018: Coloured 2022: Public Displays of Affection: The Album אתר האינטרנט הרשמי של מוני לונג (באנגלית) מדיה וקבצים בנושא מוני לונג בוויקישיתוף מוני לונג, ברשת החברתית פייסבוק מוני לונג, ברשת החברתית אקס (טוויטר) מוני לונג, ברשת החברתית אינסטגרם מוני לונג, ברשת החברתית טיקטוק מוני לונג, סרטונים בערוץ היוטיוב מוני לונג, במסד הנתונים הקולנועיים IMDb (באנגלית) מוני לונג, באתר ספוטיפיי מוני לונג, באתר סאונדקלאוד (באנגלית) מוני לונג, באתר Last.fm (באנגלית) מוני לונג, באתר AllMusic (באנגלית) מוני לונג, באתר MusicBrainz (באנגלית) מוני לונג, באתר Yandex.Music (ברוסית) מוני לונג, באתר Discogs (באנגלית) מוני לונג, באתר Songkick (באנגלית) מוני לונג, באתר Genius מוני לונג, באתר SecondHandSongs מוני לונג, באתר בילבורד (באנגלית) Release group “Jukebox” by Priscilla Renea - MusicBrainz, musicbrainz.org Muni Long, Genius (באנגלית) Gail Mitchell, Songwriter Priscilla Renea Talks Cardi B, Country Soul and Being ‘Coloured’, Billboard, ‏2018-04-24 (באנגלית אמריקאית) Elias Leight, 'Don't Sell Your Sh-t Away': Why a New Crop of Viral Acts Is Shunning Major Labels, Rolling Stone, ‏2022-01-06 (באנגלית אמריקאית) Public Displays Of Affection: The Album, 2022-09-23, נבדק ב-2023-11-29 Priscilla Renea | Artist | GRAMMY.com, www.grammy.com MDNA Preview - Gang Bang, נבדק ב-2023-11-29 BET Awards 2024: See The Full Winners List, BET (באנגלית) Dan Heching, MTV VMAs 2024: See who won, CNN, ‏2024-09-12 (באנגלית)
יחסי יוון–סיישל

יחסי יוון–סיישל הם יחסי החוץ בין יוון לסיישל. שתי המדינות כוננו יחסים דיפלומטיים ב-16 ביולי 1980 והיחסים בין יוון לסיישל טובים מאוד. מספר מצומצם מאוד של אזרחים ממוצא יווני מתגוררים כיום באיים. אין כנסייה אורתודוקסית או פעילות קהילה יוונית אחרת. איי סיישל הם חלק מקבוצת המדינות המבודדות הקטנות הנכללות בתוכנית "ניריוס" במימון הסיוע ההלני להגנה על הסביבה, המיושמת בשיתוף עם הארגון האירופי למשפט ציבורי (NGO). יוון מיוצגת בסיישל באמצעות שגרירותה בניירובי, קניה, ובנוסף מחזיקה קונסוליית כבוד בוויקטוריה. סיישל מיוצגת ביוון באמצעות שגרירותה בפריז, צרפת. מדיה וקבצים בנושא יחסי יוון–סיישל בוויקישיתוף יחסי יוון–סיישל, באתר משרד החוץ היווני יחסי יוון–סיישל, באתר משרד החוץ היווני
יחסי מלזיה–סיישל

יחסי מלזיה–סיישל הם יחסי החוץ הדו-צדדיים בין מלזיה לסיישל. לאיי סיישל הייתה נציבות עליונה בסובנג ג'איה, אך מאוחר יותר היא נסגרה והוחלפה בקונסוליית כבוד. ניתן לאתר את ההיסטוריה של המלזים באיי סיישל בתקופה הקולוניאלית הבריטית, כאשר קבוצה של לוחמים מלאים מפרק יחד עם הסולטאן שלהם, עבדאללה מוחמד שאה השני, גורשו לאי בשנת 1877 לאחר שלכאורה היו מעורבים בניסיון התנקשות מוצלח בג'יימס בירץ'. בשנת 1986, איי סיישל ייבאו ישירות מוצרים מלזיים בשווי 600,000 דולר, אך רכשו בשווי 7 מיליון דולר באמצעות סחר עקיף עם סינגפור, ולכן המדינה חיפשה סחר ישיר עם מלזיה כדי להשיג מוצרים מלזים מבלי להשתמש בנמלי סינגפור. בשנת 1988 נחתם הסכם לקידום שיתוף פעולה בתחומי התרבות, החינוך, הספורט וההסברה. היצוא העיקרי של מלזיה לאיי סיישל הוא מוצרי עץ והיא ידועה כאחד הספקים העיקריים של חומרי גלם לאיים ואילו איי סיישל מייצאת בעיקר שימורים של טונה ודגים למלזיה. כמה חברות מלזיות השקיעו באי כמו קבוצת Berjaya שהחזיקה בשני מלונות ו-Promet Bhd. בפרויקט פיתוח נכסים הכולל משרדי חנויות, מתחם מסחר ובלוק משרדים. איי סיישל הודיעה על רצונה לשלוח את הסטודנטים שלה ללמוד במלזיה והזמינה משקיעים מלזים נוספים להשקיע במדינה. בשנת 2014, מלזיה הייתה אחת משותפות הסחר עבור סיישל להישאר בתעשיית התיירות. שתי הממשלות חתמו על הסכם לסילוק חובות, ואנשי סיישל המבקרים במלזיה אינם נדרשים לשאת את הויזה שלהם עד 30 יום. "DIPLOMATIC AND CONSULAR LIST" (pdf). Ministry of Foreign Affairs (Malaysia) (באנגלית). p. 311. נבדק ב-2022-03-25. Edward Dorall (26 בדצמבר 1964). "'Birch' was eminently palatable theathrical wine for many tastes". New Straits Times. p. 16. נבדק ב-19 בפברואר 2015. {{cite web}}: (עזרה) "Menjejaki sejarah Ngah Ibrahim di Seychelles". Utusan Malaysia (במלאית). 27 במרץ 2008. נבדק ב-17 בפברואר 2015. {{cite web}}: (עזרה) "Islands of the Seychelles Archipelago Part III". Private Archives. Government of Seychelles. אורכב מ-המקור ב-5 בספטמבר 2015. נבדק ב-17 בפברואר 2015. {{cite web}}: (עזרה) "Seychelles seeks direct trade with us". New Straits Times. 25 ביולי 1987. p. 8. נבדק ב-19 בפברואר 2015. {{cite web}}: (עזרה) "Malaysia, Seychelles sign pact". New Straits Times. 11 באוקטובר 1988. p. 2. נבדק ב-19 בפברואר 2015. {{cite web}}: (עזרה) "Seychelles seeks closer ties". New Straits Times. 17 באוגוסט 1988. p. 2. נבדק ב-19 בפברואר 2015. {{cite web}}: (עזרה) "Govt aims to cut construction costs". Government of Seychelles. אורכב מ-המקור ב-4 במרץ 2016. נבדק ב-17 בפברואר 2015. {{cite web}}: (עזרה) "Seychelles offers big scope for investors". New Straits Times. 11 בינואר 2001. p. 2. נבדק ב-19 בפברואר 2015. {{cite web}}: (עזרה) "Seychelles uses assets, friends to stay relevant in tourism industry". Seychelles Nation. 22 בנובמבר 2014. אורכב מ-המקור ב-17 בפברואר 2015. נבדק ב-17 בפברואר 2015. {{cite web}}: (עזרה) "Budget Address". Government of Seychelles. נבדק ב-17 בפברואר 2015. {{cite web}}: (עזרה) "Travel & Visa: Countries Where Seychelles Nationals Do Not Require a Visa". Ministry of Foreign Affairs (Seychelles). נבדק ב-17 בפברואר 2015. {{cite web}}: (עזרה)
המונסטרס & סטריינג'רז

המונסטרס & סטריינג'רז (באנגלית: The Monsters & Strangerz) הוא צוות הפקה וכתיבת שירים אמריקאי ממיאמי, פלורידה. הצוות כולל את המונסטרס: אלכסנדר "אסקירדו" איזקווירדו, סטפן ג'ונסון, וג'ורדן קיי ג'ונסון, SDHARU והסטריינג'רז: מרקוס "מארק לו" לומקס וקלרנס קופי ג'וניור. בשנת 2011, המונסטרס & סטריינג'רז החלו לפעול בלוס אנג'לס והפיקו וכתבו שירים עבור אמנים כולל מארון 5, קמילה קביו, הלסי, זד, ריהאנה, ניק ג'ונאס, ליאם פיין, קייטי פרי, סלינה גומז, פיטבול, ג'ניפר לופז, בריטני ספירס, דואה ליפה, דמי לובאטו, ג'ייסון דירולו, פיפת' הרמוני, קניה וסט, ביג שון, ביבי רקסה ועוד רבים אחרים. המונסטרס & סטריינג'רז, ברשת החברתית אקס (טוויטר) המונסטרס & סטריינג'רז, באתר MusicBrainz (באנגלית) המונסטרס & סטריינג'רז, באתר Discogs (באנגלית) The Monsters & Strangerz, Genius (באנגלית) The Monsters & Strangerz, Discogs (באנגלית)
רוברט מרקריאן

רוברט ברטונוביץ' מרקריאן (ברוסית: Роберт Вартанович Маркарян; בארמנית: Ռոբերտ Մարգարյան; נולד ב-20 באפריל 1949 בבאקו) הוא דיפלומט רוסי, אשר כיהן כשגריר רוסיה בקרואטיה (23 ביולי 2009 – 30 ביוני 2015) וכשגריר רוסיה בסוריה (13 באוגוסט 1999 – 10 בנובמבר 2006). בוגר המכון ללימודי אסיה ואפריקה של אוניברסיטת מוסקבה. הוא היה חבר בוועדה הסובייטית להגנת השלום. כמו כן, הוא היה חוקר במכון ללימודי המזרח של האקדמיה למדעים של ברית המועצות, עמית מחקר במכון לכלכלה עולמית ויחסים בין-לאומיים, ועוזרו של המדינאי יבגני פרימקוב במועצה הנשיאותית של ברית המועצות ובקהילת המודיעין הרוסית. הוא גם היה מזכיר בכיר של שר החוץ של רוסיה. ולו הייתה דרגת אלוף, והוא דובר רוסית, ערבית ואנגלית. אתר האינטרנט הרשמי של רוברט מרקריאן ביוגרפיה (ברוסית)
אגם נונג פא

אגם נוֹנג פָא (בלאית: ໜອງຟ້າ; באופן מילולי: "האגם הכחול") או אגם נוֹנגפָאטוֹם (בלאית: ໜອງປະທຸມ) הוא אגם לוע וולקני בלאוס. האגם נמצא בשמורת המגוון הביולוגי הלאומי דונג אמפאם (אנ'), נפת סנקסאי (אנ'), מחוז אטופו (אנ'), בדרום מזרח לאוס. האגם נמצא כ-12 קילומטרים מהגבול בין וייטנאם ללאוס (אנ'). האגם נמצא בגובה של 1,154 מטר מעל פני הים. ממדיו אינם ידועים. יש האומרים שהעומק המרבי של האגם הוא 78 מטר, אך המקומיים טוענים שהעומק אינו ידוע, לאחר שניסו ללא הצלחה, למדוד את העומק בעזרת מוטות במבוק. במהלך מלחמת וייטנאם הוא שימש את הכוחות הצפון וייטנאמים כתחנת מנוחה, ללוחמים שנפגעו על נתיב הו צ'י מין. האגם שימש גם כנקודת ציון בניווט של טייסים אמריקאים שכינו אותו "אגם הדולר", משום שהיה עגול. האגם אפוף באגדות, והתושבים נמנעים מלרחוץ בו מחשש שחזיר-נחש ענקי ששוכן בו, יטרוף אותם. מנגד, אנשי השבטים ההרריים באזור טוענים שהרחצה באגם מעניקה נעורים נצחיים. מדיה וקבצים בנושא אגם נונג פא בוויקישיתוף Nong Fa Lake - 4 Things to Know Before Visiting, Travalour Learn More About Nong Fa Lake in Laos, Hannaone
ג'יימי מקגווייר

ג'יימי מקגווייר (באנגלית: Jamie McGuire; נולדה ב-6 בנובמבר 1978) היא סופרת אמריקאית, אשר ידועה בעיקר בזכות ספרה "אסון יפהפה" שעובד לסרט בעל אותו השם. מקגווייר נולדה בטלסה, אוקלהומה בשם ג'יימי ווושברן.(באנגלית: Jamie Washburn). רוב ילדותה גדלה בעיר בלקוול עם אמה ברנדה. ב־1997, היא החלה ללמוד בקולג' אוקלהומה הצפונית ולאחר מכן, גם באוניברסיטת אוקלהומה המרכזית, והמרכז הטכנולוגי אוטרי שם היא קיבלה תואר ברדיוגרפיה. לפני שהפכה לסופרת במשרה מלאה עבדה מקגווייר בתור טכנאית רנטגן. כיום היא גרה עם בעלה ג'ף ושלושת ילדיה בקולורדו. היא כתבה את הרומן הראשון שלה, Providence, בזמן לימודיה במרכז הטכנולוגי אוטרי. בשנת 2011, הוציאה מקגווייר את ספרה אסון יפהפה בהוצאה עצמית, הספר הפך להיות רב מכר של הניו יורק טיימס ותורגם ל־38 שפות. ב-2012 נקנו הזכויות להפקת סרט המבוסס על הספר על ידי האחים וורנר, אך הפרויקט בוטל. ב־2023, יצא הסרט אסון יפהפה שהופק על ידי Voltage Pictures. אסון מהלך, ספר ההמשך של אסון יפהפה, הפך גם הוא לרב מכר של הניו יורק טיימס, בנוסף, הפך לרב מכר של ה-USA Today ווול סטריט ג'ורנל. אסון יפהפה, מאנגלית - מונה גודאר, הוצאת כנרת זמורה דביר (2013) אסון מהלך, מאנגלית - מונה גודאר, הוצאת כנרת זמורה דביר (2014) שיכרון יפיפה, מאנגלית - מונה גודאר, הוצאת כנרת זמורה דביר (2015) חתונה יפהפייה, מאנגלית - מונה גודאר, הוצאת כנרת זמורה דביר (2015) גאולה יפהפייה, מאנגלית - מונה גודאר, הוצאת כנרת זמורה דביר (2016) הקרבה יפהפייה, מאנגלית - אביגיל בורשטיין, הוצאת כנרת זמורה דביר (2017) שרפה יפהפייה, מאנגלית - אביגיל בורשטיין, הוצאת כנרת זמורה דביר (2017) הלוויה יפהפייה, מאנגלית - דנה טל, הוצאת כנרת זמורה דביר (2019) מכאן ועד אלייך, מאנגלית - דנה טל, הוצאת כנרת זמורה דביר (2019) אתר האינטרנט הרשמי של ג'יימי מקגווייר (באנגלית) ג'יימי מקגווייר, ברשת החברתית פייסבוק ג'יימי מקגווייר, ברשת החברתית אקס (טוויטר) ג'יימי מקגווייר, ברשת החברתית אינסטגרם ג'יימי מקגווייר, ברשת החברתית Goodreads Robert Barron, Staff WriterEnid News and Eagle, Best-selling book a local production, Enidnews.com, ‏2 במאי 2012 (באנגלית) Beautiful Disaster (McGuire) - LitLovers, www.litlovers.com Jamie McGuire | How to Become a Successful Self Published Fiction Author | with Kelsey Humphreys, נבדק ב-2023-11-29 Jamie McGuire, www.fantasticfiction.com Anthony D'Alessandro, Roger Kumble Movie ‘Beautiful Disaster’ Sets Dylan Sprouse, Virginia Gardner & More, Deadline, ‏25 באוקטובר 2021 (באנגלית)
הנריקס

האם התכוונתם ל... אוסוואלדו הנריקס – כדורגלן קולומביאני ג'ון הנריקס – שחיין אוסטרלי טרנס הנריקס – אסטרנאוט אמריקאי מארי הנריקס – ציירת יהודייה-דנית הנריק הנדריקס